DATE CU PRIVIRE LA DEZVOLTAREA ECONOMICĂ ÎN UNELE STATE ALE UNIUNII EUROPENE ÎN PERIOADA 2008-2011


În cadrul Uniunii Europene, disparităţile în ceea ce priveşte dezvoltarea economică sunt foarte evidente. Cu titlul de exemplu, PIB-ul Germaniei este de 297 ori mai mare decât cel al Maltei. Germania este de departe liderul european în domeniu: pe locul 5 la nivel mondial, cu populaţia cea mai numeroasă şi industriile cele mai importante. Imediat după ea se situează Regatul Unit, Franţa, Italia şi Spania, situate între locurile 7 şi 12 la nivel mondial. Toate aceste state reprezintă 69% din PIB-ul Uniunii. În 2007, creşterea economică a Uniunii a încetinit, iar în 2008 a devenit negativă. Ţările cele mai atinse de criză au fost cele a căror creştere din anii anteriori a fost cea mai puternică, respectiv Letonia, Lituania, Estonia, Irlanda, Ungaria. 
Criza economică a avut drept consecinţă anularea progreselor înregistrate în ultimii 10 ani în domeniul creşterii economice şi al creării de locuri de muncă. Astfel, în 2009, PIB-ul european a scăzut cu 4%, producţia industrială europeană a scăzut la nivelurile din anii ’90, iar 23 de milioane de persoane (10% din populaţia activă a UE) şi-au pierdut locurile de muncă.

Finanţele publice au fost grav afectate, cu deficite medii de 7% din PIB şi cu niveluri ale datoriei de peste 80% din PIB; doi ani de criză au anulat progresele realizate în 20 de ani de consolidare fiscală. Din punct de vedere structural, rata medie de creştere economică a Europei a fost inferioară celei obţinute de principalii parteneri economici mondiali. Decalajul în materie de productivitate se datorează diferenţelor existente între structurile antreprenoriale, nivelurilor scăzute de investiţii în domeniul cercetării-dezvoltării şi inovării, utilizării insuficiente a tehnologiilor informaţiei şi comunicaţiilor, reticenţei unor segmente ale societăţilor din Europa de a susţine inovarea, obstacolelor în calea accesului pe piaţă şi unui mediu de afaceri mai puţin dinamic.
Criza a evidenţiat puternica interdependenţă între cele 27 de economii naţionale ale UE, îndeosebi între cele din zona euro. Reformele realizate sau nu într-un stat membru afectează evoluţia situaţiei în toate celelalte state membre. De exemplu, din cauza crizei şi a constrângerilor severe în ce priveşte cheltuielile publice, pentru unele state membre este mai dificil să asigure finanţarea suficientă a infrastructurii de bază în diverse domenii (precum transporturile şi energia), infrastructură care le-ar permite nu numai dezvoltarea propriilor economii, ci şi o participare eficientă pe piaţa internă.


PRODUSUL INTERN BRUT 
Ca rezultat al crizelor globale economică şi financiară, PIB-ul celor 27 de state membre UE a scăzut de la 12.495.000 milioane euro în 2008, la 11.791.000 milioane euro în 2009. Zona euro a reprezentat 76% din acest total, iar 71,6% a reprezentat suma primelor cinci economii europene (Germania, Franţa, Marea Britanie, Italia şi Spania). 
Media PIB pe cap de locuitor în cele 27 de state membre UE a fost, în 2009, de 23.600 PSC (putere standard de cumpărare). Cea mai ridicată valoare a fost înregistrată în Luxemburg (PIB per capita de 2,6 ori mai mare decât al UE), fenomen care poate fi parţial explicat prin mâna de lucru transfrontalieră din Belgia, Franţa şi Germania. Pe de altă parte, în România, Bulgaria (ambele în 2008) şi Letonia, PIB-ul per capita a fost mai mic de jumătatea mediei Uniunii.

În cadrul Uniunii Europene, rata medie anuală de creştere reală a PIB-ului, în perioada 2000-2009, a fost de 1,5%. Ca exemplu, cele trei Ţări Baltice au înregistrat o creştere reală de 4,8%, Bulgaria şi Slovacia 4,7% şi România 4,6%. Cu excepţia Ungariei şi Maltei, economiile celorlate state membre care au aderat la UE în anii 2004 şi 2007 au crescut în medie cu 3 – 4% pe an, în perioada 2000-2009, aşa cum sunt Irlanda, Grecia şi Luxemburg. Cele mai scăzute rate de schimb în cadrul UE s-au înregistrat în Italia, Germania, Portugalia şi Danemarca, respectiv mai puţin de 1% în medie pe an. 

În 2010, după doi ani şi jumătate de criză, bilanţul este profund contrastant. Pe de o parte, ţările emergente au înregistrat un dinamism impresionant, pe de altă parte, ţările industrializate au înregistrat din nou creştere, dar ritmul a rămas lent.
Economia Germaniei, după o recesiune de 4,7% în 2009, s-a redresat spectaculos, având o creştere anuală de 3,6% din PIB în anul 2010. Austrira a înregistrat o creştere a PIB de 2%, Belgia - creştere a PIB de 2%, inflaţie de 2,6% şi deficit public de 4,6% din PIB,  Bulgaria – creştere a PIB de 0,3%, deficit public 3,6% din PIB, Danemarca – creştere a PIB de 2,1%, Spania, scădere a PIB cu 0,1%, deficit public 9,24% din PIB, Estonia, creştere a PIB de 3,1%, Franţa  creştere a PIB de 1,5%, inflaţie de 1,5%, Grecia – scădere a PIB cu 4,2%, inflaţie de 4,7%, Ungaria – creştere a PIB cu 1,2%, Italia – creştere a PIB cu 1,1%, Lituania – creştere a PIB cu 1,3%, Polonia – creştere a PIB cu 3,8%, inflaţie 2,6%, Portugalia – creştere a PIB cu 1,4%, Republica Cehă – creştere a pIB cu 2,3%, Regatul Unit – creştere a PIB cu 1,4%, Slovacia – creştere a PIB cu 4%.

INFLAŢIA
În UE, în ansamblul său, media inflaţiei în 2009 a rămas de 1%. Aceasta s-a situat sub valoarea inflaţiei din zona euro până în 2004, când UE cuprindea 15 state membre. În 2005 şi 2006 în ambele zone europene s-au înregistrat aceleaşi valori, iar în 2007 şi 2008 valoarea inflaţiei UE a depăşit valoarea zonei euro. În 2009, cele mai ridicate rate ale inflaţiei s-au înregistrat în România (5,6%), Lituania (4,2%), Ungaria (4,0%) şi Polonia (4,0%). Principalele componente au fost alcool şi tutun (5,6%), educaţie (3,1%), diverse bunuri şi servicii (2,5%), transporturi (-2,1%), îmbrăcăminte şi încălţăminte (-1,0%) şi comunicaţii (-0,4%).

Cele mai ridicate rate ale inflaţiei au fost înregistrate de ţările care au aderat la UE în 2004 şi 2007. Islanda, membru al Ariei Economice Europene, a avut de departe cea mai ridicată rată a inflaţiei, 16,3%, menţinută ca urmare a deprecierii monedei naţionale. În UE, cele mai scăzute rate ale inflaţiei s-au înregistrat în Irlanda     (-1,7%), Portugalia (-0,9%) şi Spania (-0,2%).

Ratele dobânzilor pe termen lung reprezintă unul dintre criteriile de convergenţă pentru uniunea economică şi monetară europeană, potrivit art.21 al Tratatului Comunităţii Europene.  Nivelurile acestor rate sunt evaluate prin utilizarea pe termen lung a obligaţiunilor de stat sau a unor titluri comparabile, în funcţie de specificul naţional. Practic, pentru fiecare ţară în parte, datele se stochează în obligaţiuni (sau coş de obligaţiuni) pe termen lung (10 ani) care reprezintă lichidităţi pe piaţa secundară (pentru Cipru, de exemplu, ratele dobânzilor se bazează pe ratele de pe piaţa primară). Pentru toate ţările, cu excepţia Luxemburg, pentru calcularea ratelor dobânzilor pe termen lung au fost utilizate aceleaşi principii.
În statele membre UE, aceste rate încă variază. Astfel, cele mai mici valori au fost înregistrate în Germania (3,22%), Suedia (3,25%) şi Marea Britanie (3,36%), iar cele mai mari în Lituania (14%), Letonia (12,36%) şi România (9,69%).

În zona euro, cele mai mari rate au fost înregistrate pentru Irlanda (5,23%) şi Grecia (5,17%).

ŞOMAJUL
În zona euro, nivelul şomajului a fost stabilit la 10,3%, în noiembrie 2011. În noiembrie 2010 nivelul şomajului era de 10,0%. La nivelul celor 27 de state membre nivelul şomajului a ajuns la 9,8% de la 9,6% în noiembrie 2010
. 

După estimările Eurostat, 23,674 milioane de persoane erau şomeri în noiembrie 2011 în UE27, din care 16,372 milioane de persoane în zona euro.

Statele care au înregistrat cele mai joase nivele ale şomajului sunt  Austria (4,0%), Luxemburg (4,9%) şi Olanda (4,9%) iar cele cu nivelul cel mai ridicat sunt Spania (22,9%), Grecia (18,8%) şi Lituania (15,3%).

În perioada noiembrie 2010 – noiembrie 2011 nivelul şomajului a scăzut în 14 state şi a crescut în 13. Scăderile cele mai importante s-au produs în Estonia (de la 16,1% la 11;3%) în Letonia (de la 18,2% la 14,8%) şi în Lituania (de la 18,3% la 15,3%). Cele mai mari creşteri ale nivelului şomajului au fost înregistrate în Grecia (de la 13,3% la 18,8%), în Cipru (de la &,0% la 9,1%) şi în Spania (de la 20,4% la 22,9%).

În noiembrie 2011, 5,579 milioane de tineri cu vârsta sub 25 de ani erau în şomaj în UE27 din care 3,394 milioane în zona euro, nivelul şomajului fiind de 22,3% în UE27 şi 21,7% în zona euro. Nivelul cel mai scăzut al şomajului în rândul tinerilor s-a constatat în Germania (8,1%), Austria (8,3%) şi Olanda (8,6%) iar cel mai ridicat în Spania (49,6%), Grecia (46,6%) şi în Slovacia (35,1%). 7,5 milioane de tineri cu vârste cuprinse între 15 şi 24 de ani nu au nici loc de muncă şi nici nu urmează studii sau cursuri de formare. Această situaţie nu vizează numai tineri slab calificaţi, care au părăsit şcoala prea devreme, ci şi, din ce în ce mai des, absolvenţi de universitate care nu îşi pot găsi primul loc de muncă. Comisia Europeană (CE) îşi propune astfel să mobilizeze toţi actorii implicaţi, precum şi fondurile UE disponibile, pentru a lua măsuri imediate care să permită o trecere mai uşoară între etapa de educaţie şi viaţa profesională şi să faciliteze accesul la muncă pentru tinerii şomeri din întreaga Europă. CE continuă să evalueze şi să analizeze măsurile adoptate de statele membre pentru a lupta împotriva şomajului.

Ţările din centrul comunităţii europene, mai ales cele din nordul Europei şi din jurul Germaniei, raportează un şomaj sub media zonei euro, de 10,3%, ca urmare a unor economii naţionale mai sănătoase. În acelaşi timp însă, ţările care fie au fost nevoite să ceară ajutor financiar, fie sunt sub presiunea pieţelor, înregistrează rate ale şomajului mai mari, exceptând Italia.

Statele din partea de sud a zonei euro vor fi obligate sa îşi respecte planurile de austeritate pentru a-şi face, din nou, economiile competitive şi a putea crea din nou locuri de muncă. Măsurat din punct de vedere al gospodăriilor, şomajul spaniol a atins cifra de 5,4 milioane, aproape 23% dintre cetăţenii apţi de muncă. În condiţiile în care rata şomajului din Spania este cea mai ridicată din toată Europa, şi oficialii de la Madrid se tem că situaţia ţării lor se va înrăutăţi. Spaniolii de rând sunt tot mai sceptici cu privire la măsurile luate de Guvern pentru soluţionarea problemelor, deşi crearea de noi locuri de muncă şi consolidarea fiscală se numără printre priorităţile noului cabinet condus de Mariano Rajoy. Acesta a anunţat, la sfârşitul anului trecut, noi măsuri pentru reducerea deficitului bugetar. 

În contrast, rata şomajului din Germania a scăzut de la 6,9% în noiembrie la 6,8% în decembrie. Numărul persoanelor angajate a ajuns la 41 de milioane. 
În medie, aproximativ 10% din persoanele cu risc de sărăcie sau excluziune socială, din Uniunea Europeană, sunt şomeri, în timp ce în anul 2009 şomerii erau doar 5% din populaţia UE. Această proporţie variază de la o ţară la alta. Astfel, în Germania riscul de sărăcie şi excluziune socială este de 18% în rândul şomerilor, În Belgia de 16% şi de 5% sau mai puţin În Marea Britanie, Danemarca, Polonia şi România
.

Un şomer din cinci este privat de produsele de bază, ceea ce înseamnă că şomajul nu înseamnă doar pierderea temporară a resurselor ci are consecinţe mult mai grave şi de mai lungă durată. În acelaşi timp, şomajul pe termen lung este strâns legat de privarea de produse de bază ca rezultat a efectelor cumulate datorate pierderii resurselor.
EURES
 – Serviciul European de Ocupare a Forţei de Muncă - este o reţea de cooperare destinată să faciliteze libera circulaţie a lucrătorilor în Spaţiul Economic European. Elveţia participă, de asemenea, la EURES. Partenerii din reţea includ serviciile publice de ocupare a forţei de muncă, organizaţii sindicale şi patronale.

Reţeaua este coordonată de Comisia Europeană. 

Principalele obiective ale EURES sunt următoarele:

- a informa, a orienta şi a oferi recomandări potenţialilor lucrători mobili în legătură cu posturile disponibile, precum şi în legătură cu condiţiile de viaţă şi de muncă din Spaţiul Economic European; 

- a oferi asistenţă angajatorilor care doresc să recruteze lucrători din alte ţări şi

- a oferi consiliere şi orientare pentru lucrătorii şi angajatorii din regiunile transfrontaliere.

EURES joacă un rol deosebit de important în regiunile transfrontaliere, unde există un nivel ridicat de naveta peste frontieră. Cele peste 600 000 de persoane care locuiesc într-o ţară a Uniunii Europene şi lucrează în alta vin în contact cu practici naţionale şi sisteme juridice diferite. Din acest motiv, este posibil să se confrunte frecvent cu obstacole de tip administrativ, juridic sau fiscal care restrâng mobilitatea.

Consilierii EURES din aceste zone oferă recomandări şi orientare specializată privind drepturile şi obligaţiile lucrătorilor care locuiesc într-o ţară şi muncesc în alta.

În prezent există peste 20 de parteneriate transfrontaliere EURES, repartizate geografic în întreaga Europă şi implicând peste 13 ţări. Având drept obiectiv să răspundă nevoii de informare şi de coordonare legată de mobilitatea forţei de muncă în regiunile transfrontaliere, aceste parteneriate stabilesc colaborări între serviciile publice de ocupare a forţei de muncă şi de formare profesională, angajatori şi organizaţii sindicale, autorităţi locale şi alte instituţii care se ocupă de ocuparea forţei de muncă şi de formare profesională. Parteneriatele transfrontaliere EURES reprezintă noduri de contact utile şi valoroase între administraţiile de ocupare a forţei de muncă, atât la nivel regional, cât şi naţional, şi partenerii sociali. În acelaşi timp, sunt un mijloc important de monitorizare a regiunilor transfrontaliere de ocupare a forţei de muncă, adevărate elemente cheie pentru construirea unei autentice pieţe europene a muncii. 

INFRASTRUCTURA dă măsura mobilității. Nicio schimbare majoră în domeniul transporturilor nu va fi posibilă fără sprijinul unei rețele adecvate și al unei utilizări mai inteligente a acesteia. Per ansamblu, investițiile în infrastructura transporturilor impulsionează creșterea economică, creează bunăstare și locuri de muncă și favorizează accesibilitatea geografică, comerțul și mobilitatea persoanelor. Ea trebuie să fie planificată astfel încât să se maximizeze impactul pozitiv asupra creşterii economice, minimizându-se impactul negativ asupra mediului.

În ultimul deceniu, media cheltuielilor cu infrastructura a înregistrat o tendință descendentă. Criza economică și financiară a reînnoit însă interesul pentru nevoia de investiţii în infrastructură. În cursul crizei economice, investiţiile cu țintă precisă în reînnoirea sau construcția de infrastructuri au reprezentat o parte importantă a planurilor de stimulare și recuperare la nivelul UE și al statelor membre, ca modalitate de sprijinire a cererii globale, asigurând în același timp o bună rentabilitate pe termen lung a fondurilor cheltuite. Cu titlul de exemplu, în anul 2009, Germania a investit 40 bilioane euro în infrastructură. În ianuarie, guvernul a aprobat un pachet de 17 biloane euro pentru dezvoltarea proiectelor pentru infrastructură (drumuri, şcoli şi spitale). O tranşă ulterioară de 12 bilioane a vizat sprijinirea resurselor pentru un nou program energetic pentru perioada 2009-2011, un program pentru transport şi diferite proiecte regionale. Italia a alocat 16,6 bilioane euro pentru dezvoltarea infrastructurii (legătura între Nord şi Sud, reţeaua feroviară naţională, transportul public, conexiunile internet, infrastructura energetică).
MODELE INTRA-REGIONALE 

Variaţiile în creşterea PIB-ului ţărilor din Europa Centrală şi de Est relevă o serie de aspecte privind profilurile economice ale statelor membre ale Uniunea Europeană.

Această regiune se poate descompune în trei grupe: 


(1) Polonia, care dispune de economia cea mai robustă; 


(2) patru ţări pentru care se preconiza creşteri modeste ale PIB-ului în anul 2010 (Republica Cehă, Slovenia, Republica Slovacă, şi România);


(3) cinci ţări ale căror economii erau aşteptate să se contracte în anul 2010 (Ungaria, Bulgaria, Estonia, Lituania şi Letonia).

- creştere economică robustă: Polonia


Polonia reprezintă, potrivit analiştilor economici, economia cea mai puternică a regiunii Europa Centrală şi de Est şi singura ţară europeană care a realizat o creştere pozitivă a PIB-ului în 2009.


Puterea economică a Poloniei se reflectă pe piaţa profil: s-a redus dependenţa  companiilor poloneze de pieţele de export europene; a avut loc o diversificare economică importantă (care acoperă industria aerospaţială, de energie, autovehicule, produse farmaceutice şi alte industrii); a avut loc un transfer de capital uman, inclusiv tineri profesionişti care s-au întors din Polonia, după încheierea studiilor în Marea Britanie.


În plus, aceste realizări au consolidat capacitatea Poloniei de a atrage investiţii străine directe, un factor determinant al dezvoltării durabile, ca efectele pe termen scurt. Astfel, un sondaj desfăşurat în iulie 2009 în rândul directorilor de corporaţii internaţionale, realizat sub egida Conferinţei Naţiunilor Unite pentru Comerţ şi Investiţii (World Investment Prospects Survey 2009-2011), a clasat Polonia pe locul al 13-lea în lume în domeniul investiţiilor străine directe.

- creştere economică modestă: Republica Cehă, Slovenia, Republica Slovacă şi România


Al doilea grup de state include Republica Cehă, care este plasată de UNCTAD pe locul al doilea, după Polonia, într-un top 30 al investiţiilor străine directe, fiind apreciată şi în ceea ce priveşte forţa de muncă calificată. Capacităţile industriale ale Republicii Cehe, costurile reduse pentru forţa de muncă, precum şi localizarea geografică favorabilă au transformat Cehia într-un stat  preferat de multinaţionale austriece, germane sau elveţiene.
Deoarece numai 10 state membre ale Uniunii Europene au intrat în zona euro până în momentul izbucnirii crizei financiare globale, Slovenia şi Republica Slovacă sunt relativ izolate de turbulenţele de pe pieţele de schimb valutar. Aderarea la euro a condus la apariţia unei constrângeri importante, cursul de schimb valutar nu mai poate fi utilizat ca un mecanism de ajustare, iar eliminarea deficitelor financiare se poate face mult mai greu.

România a suferit o contracţie mare a PIB-ului în anul 2009 (-8,5%), reflectând atât impactul recesiunii globale, cât şi suspendarea fluxurilor de capital, într-o ţară în care s-a remarcat un imens deficit de cont curent nesustenabil. Proiecţia de creştere economică a FMI pentru România, în anul 2010, a fost de 0,5%, prognozându-se o importantă  creştere pentru următorii ani. Conform estimărilor FMI, România poate ajunge la o creştere de 5% a PIB-ului, până în anul 2014.
- ţări ale căror economii erau aşteptate să se contracte (Ungaria, Bulgaria, Estonia, Lituania şi Letonia).
Ungaria, una dintre cele mai performante economii în anii socialismului, a înregistrat o creştere mediocră în anii premergători crizei (1,2% creştere reală în 2007, în compataţie cu creşterea de 5,5% la nivel regional), până când a ajuns la o „creştere” de 0% în 2008 şi o scădere a PIB-ului la 6,7% în 2009. 

Proasta gestionare fiscală, un sistem bancar şubred şi un grad avansat de îndatorare la nivelul consumului casnic au erodat încrederea investitorilor în economia maghiară. Cu toate acestea, în Ungaria marile baze multinaţionale instalate constituie un avantaj competitiv semnificativ. Dacă Ungaria reuşeşte să folosească acest activ pentru o creştere durabilă, acest lucru ţine de capacitatea ţării de a depăşi un impas politic intern, care a întârziat mult timp implementarea reformelor structurale.

Uriaşul deficit de cont curent al Bulgariei (25,5% din PIB) a situat ţara pe o poziţie deosebit de vulnerabilă în momentul declanşării crizei globale a creditelor, din toamna anului 2008. Scăderea fluxurilor de capital în Bulgaria au forţat o bruscă reducere a importurilor, ceea ce a dus la înjumătăţirea deficitului extern. Însă această ajustare externă a limitat, în acelaşi timp, şi creşterea potenţialului unei economii care deja, în cadrul UE, prezenta unul dintre cele mai mici venituri pe cap de locuitor şi care depindea de importurile din Vest pentru a reduce decalajul de dezvoltare.

Cumulul unor mari deficite de cont curent cu creşterea excesivă a creditărilor şi cu gradul înalt de îndatorare la nivel casnic au condus la o prăbuşire economică neaşteptată. Estonia şi Letonia au înregistrat în anul 2008 valori negative ale PIB-ului, air economia lituaniană s-a contractat cu 18,5% în 2009, această ţară înregistrând cel mai abrupt declin al PIB-ului faţă de orice altă ţară europeană.

Similar cu Bulgaria, Ţările Baltice sunt în cursul unei ajustări impuse din exterior, menită să reducă deficitele de cont curent. Într-adevăr, şi Letonia şi Lituania au prezentat un excedent de cont curent în 2009, tendinţă care este de aşteptat să continue. Ca economii naţionale mici, care operează pe pieţe noi, constânse de capital la nivel mondial, statele baltice nu au altă opţiune decât să adopte o drastică reducere a importurilor pentru a corecta dezechilibrele externe.

Însă aceste corecţii limitează accesul Ţărilor Baltice la tehnologia şi echipamentele necesare modernizării economiilor naţionale şi reduce numărul relaţiilor comerciale cu statele Comunităţii Economice Europene şi ale Europei de Vest, în general. Potrivit opiniei economiştilor FMI, sunt necesari ani buni pentru ca economiile Ţărilor Baltice să corecteze dezechilibrele externe şi pentru ca PIB-ul acestora să crească. Mai mult, ratele de creştere economică pe care le vor înregistra Estonia, Letonia şi Lituania în următorii ani se vor situa mult prea departe de nivelul care le-a atras titlul de "Tigrii Baltici", la începutul anilor 2000.
CERCETARE, DEZVOLTARE, INOVARE
La nivel european, dezvoltarea cercetarii, inovarii si tehnologiei sunt priorităţile strategiei europene de creştere economică şi ocupare a forţei de muncă
. In acest context, statele membre sunt încurajate să investească 3% din PIB în cercetare şi dezvoltare până în 2020 (1% fonduri publice, 2% investiţii private), ceea ce se estimează că ar genera 3,7 milioane de locuri de muncă şi ar determina o creştere anuală a PIB-ului cu circa 800 de miliarde de euro. Acest domeniu a fost plasat în centrul Strategiei Europa 2020, prin iniţiativa „O Uniune a Inovării” care va centraliza eforturile Europei (şi cooperarea cu ţările din afara UE) şi le va direcţiona către soluţionarea provocărilor majore. In perioada 2014-2020, noul program al UE de finanţare a cercetării şi inovării este programul Orizont 2020 avand o finanţare de circa 80,2 miliarde de euro pe toată perioada.

Cooperarea la nivel regional si interregional este o coordonata importantă de dezvoltare a acestui domeniu care a dus, in timp la  experiente remarcabile
 sintetizate in studii recente, care au pus in evidenta evolutii variate, evaluate conform unor indicatori specifici.


In anul 2009, in Romania, finantarea domeniului cercetarii, dezvoltarii si inovatiei era de 40,2 % din sectorul privat si de 59,6% din sectorul public (0,47% din PIB)
. Celelalte state noi membre ale UE se caracterizeaza printr-o finantare publica  dominanta, cu exceptia Cehiei, Sloveniei si Ungariei. Datele statistice din perioada 2009-2010 arata ca Bulgaria -  finantare din sectorul privat 30% si 69,3% din sectorul public (0,56% din PIB pe anul 2010); Cehia – finantare 60% din sectorul privat si 39,5% din sectorul public (1,53% din PIB); Estonia – finantare 44,7% din sectorul privat si 53,2% din sectorul public (1,47% din PIB); Cipru – finantarea cercetarii 22% din sectorul privat  si 63,9% din sectorul public (0,46% din PIB); Letonia – finantare 36,4% din sectorul privat si 63,6% din sectorul public (0,46% din PIB); Lituania – finantare 23,7% din sectorul privat si 76, 3% din sectorul public (0,84% din PIB); Polonia – finantare 30,9% din sectorul privat si 69% din sectorul public (0,59% din PIB); Slovacia – finantare 41% din sectorul privat si 58,9% din sectorul public (0,48% din PIB); Slovenia – finantare 64,6% din sectorul privat si 35,4% din sectorul public (1,86% din PIB); Ungaria – finantare 57,2% din sectorul privat si 41% din sectorul public (1,15% din PIB).
Celelalte state europene prezinta o puternica finantare a cercetarii, dezvoltarii si inovarii din sectorul privat si o pondere ridicata a cotei din PIB acordate finantarii acestui domeniu.  Datele statistice se prezinta astfel: Austria - finantare a cercetarii 70% din sectorul privat si 29,1% din  sector public reprezentand 2.77 % din PIB (2010); Belgia- finantare peste 67% din sector privat, 31% din sector public (1, 96% din PIB); Danemarca – finantare cercetare 66,8% din sectorul privat si 32,9% din sectorul public (respectiv 3% din PIB); Germania – finantare 68% din sectorul privat, 31,8%din sectorul public (2, 82 din PIB); Finlanda – finantare 71% din sectorul privat, 28% din sectorul public (3,88% din PIB); Franta – finantare 61,9% din sectorul privat, 36,9% din sectorul public (2,16% din PIB); Italia – finantare 51,5% din sectorul privat si 45,3% din sectorul public (1,27% din PIB); Luxemburg – finantare 73, 7% din sectorul privat si 26,3% din sectorul public (1,68% din PIB); Marea Britanie – finantare 62% din sectorul privat, 35,7 din sectorul public (1,84% din PIB); Irlanda – finantare 63,3 % din sectorul privat si 33,7% din sectorul public (1,77% din PIB); Portugalia – finantare 46,7% din sectorul privat si 42,8% din sectorul public (1,66% din PIB); Spania – finantare 51,9% din sectorul privat si 47,9% din sectorul public (1,38% din PIB); Suedia – finantare 70, 5% din sectorul privat si 29,3 % din sectorul public (3,62 % din PIB). 
România

La nivel mondial, in ierarhia Global Competitiveness Index 2009-2010
, România este plasată pe locul 64 din 133 de ţări, între Federaţia Rusă şi Uruguay; în Doing Business 2010
 al Băncii Mondiale, pe locul 55 din 183 de ţări, între Fiji şi Peru; în Human Developement Index 2009
 al PNUD, pe locul 63 din 182, între Saint Kitts şi Nevis şi Trinidad Tobago. Aceste poziţii arata că ţara noastră se găseşte la sfârşitul primei jumătăţi a ţărilor lumii din punct de vedere al potenţialului dezvoltării. România recuperează relativ greu poziţia de cca. 0,5% din piaţa mondială deţinută în perioada dinainte de 1989, dar pe o tendinţă continuă de avans, aflată într-o corespondenţă mai puternică sau mai slabă cu cea a creşterii economice.
 

Aderarea Romaniei la UE în anul 2007 – a răspuns aşteptărilor prin creşterea dependenţei comerciale a României de piaţa UE la 70%,  de la cca. 30% în 1989. Beneficiile unui comerţ în creştere nu au fost insa transpuse într-o poziţie externă mult mai bună. Fără a se fi erodat totuşi, poziţia competitivă măsurată prin cota de piaţă mondială, ea ramane  rămâne una modestă, în special în comparaţie cu mărimea ţării
. Specialistii au apreciat ca integrarea economică nu a fost încă de natură să conducă la îmbunătăţiri structurale calitative semnificative. Ţări cu volume ale exporturilor de trei ori mai mari (de ex. Republica Cehă şi Ungaria) continuă să atingă rate de creştere comparabile, dacă nu mai mari, ale exporturilor de înaltă tehnologie, în timp ce România împarte cu Polonia nivelele cele mai de jos între ţările de comparaţie. Aceste reprezentări secvenţiale ale performanţei competitive indică o economie internă în curs de reaşezare dinamică, care are încă nevoie de timp pentru a susţine un potenţial sporit al performanţei.

La nivel european, performanţa economică este interpretată cu ajutorul valorilor Indicelui de Potenţial Competitiv (IPC) la nivel teritorial NUTS 3. Conturarea mai clara a unor aspecte economice legate de diagnoza şi de măsurarea performanţei economice a unui teritoriu, implica utilizarea unor indicatori simpli derivaţi (PIB/locuitori, Exporturi/populaţia ocupată) şi a unui indicator compus (Indicele de dezvoltare tehnologică) şi definirea IPC ca un indice compozit.  

Strategia Europa 2020, se refera la un concept al creşterii inteligente, durabile şi incluzive şi avansează iniţiative cheie de la care se aşteaptă un efect de potenţare reciprocă. Experienta anterioara a aratat ca succesul real al Strategiei a fost importanţa crescută a regiunilor în cadrul arhitecturii UE.
 

Demn de remarcat este faptul ca Eurostat se referă la o “regiune” ca la “o porţiune de teren cu graniţe marcate mai mult sau mai puţin definit care adesea serveşte ca unitate administrativă la un nivel mai jos de cel al statului naţiune, dar ca gradul de definire a graniţelor este adesea neclar
. Evaluarea situaţiei din România pune în evidenţă că “dimensiunea regională NUTS II permite doar o înţelegere limitată a dezvoltării” şi ar trebui completată cu alţi factori precum dimensiunea urbană, accesul la pieţe sau proximitatea
. 
În România, conceptul UE al dezvoltării spaţiale pe mai multe nivele (policentricitatea) a fost materializat prin declararea, conform HG 998/2008, a 7poli naţionali de creştere şi a 13 poli de dezvoltare urbană
. 

La nivel european, conceptul de policentricitate vizează existenta unor condiţii egale în cadrul teritoriului european, prin reducerea disparităţilor, armonizarea elementelor politice, economice şi culturale şi funcţionarea unei regiuni la anumite standarde de performanţă. Conform conceptului de policentricitate, definit de ESPON
 ca fiind o organizare spaţială a unor mari oraşe, caracterizată de complementarităţi funcţionale, integrareinstituţională şi economică şi cooperare în politici comune, se poate afirma ca, indiferent de modul de organizare geografică, policentricitatea se bazează pe morfologie (număr oraşe, ierarhie, distribuţie) şi pe relaţia dintre centrele urbane (reţeaua de fluxuri şi cooperări). Gradul de policentricitate al sistemelor naţionale în cadrul UE a fost structurat pe mai multe criterii : mărimea (ca distribuţie echilibrată şi ca dimensiune a reţelei de localităţi, fără o dominanţă a unui mare oraş), localizarea (distribuţia uniformă pe teritoriu) şi conectivitatea (buna accesibilitate a nivelelor inferioare ale FUA comparativ cu centrul principal). Dinamica şi funcţionalitatea sunt descrise prin analiza valorificării capitalului teritorial (capitalul natural teritorial, capitalul antropic teritorial,capitalul cultural), în direcţiile unui mediu de calitate, resurse naturale şi resurse umane bine gestionate şi activităţi economice diversificate. In analize au fost luati in  considerare: Indicele de presiune umană, Indicele de transformare de mediu, Gradul de naturalitate, diferiţi indicatori demografici (densitatea populaţiei, ponderea populaţiei urbane, ponderea populaţiei rurale, indicele de îmbătrânire a populaţiei) şi au fost incluse şi rezultatele privind nivelul de dezvoltare tehnologică. 

 Pentru Romania, rezultatele analizei din aceasta perspectiva arată un potenţial mare de accesibilitate, dar si lipsa unei infrastructuri (autostrăzi, drumuri expres) conturează clar o dispersie a zonelor temporale. Repartiţia spaţială a poligoanelor de zone temporale scoate în evidenţa faptul că finalizarea autostrăzilor A2 (autostrada Soarelui) şi A3 (Bucureşti – Braşov) va conduce la conturarea unui potenţial de accesibilitate ridicat, fapt ce va dinamiza relaţiile economice şi va contura o polarizare mai mare.


Rapoartele Comisiei asupra competitivităţii subliniază rolul sporit al analizei regionale. Competitivitatea presupune valorificarea capitalului teritorial în direcţia existentei unui mediu de calitate, a unor resurse naturale şi resurse umane bine gestionate, a desfasurarii unor activităţi economice diversificate.

Politica privind competitivitatea în România este rezultatul unor eforturi în mare parte disparate de a implementa măsuri de politică în concordanţă atât cu priorităţile naţionale, cât şi cu obligaţiile de membru al UE. Acest cadru general se regăseşte în documentele de poziţie ale guvernului conţinute în principal de următoarele documente: Planul Naţional de Dezvoltare (PND), Cadrul Strategic Naţional de Referinţă (CSNR)
, Programul Naţional de Reformă 2007-2010 (PNR)
, Strategia Naţională pentru Dezvoltare Durabilă (SNDD)
, Strategia Naţională de Export (SNE)
, Strategia Naţională pentru Cercetare, Dezvoltare şi Inovare 2007-2013 (SNCDI)
 şi Conceptul Strategic al Dezvoltării Teritoriale - România 2030 (CSDTR)
, Memorandumul privind „Aprobarea valorilor finale ale obiectivelor României pentru Strategia Europa 2020. În materia competitivităţii, liniile strategice de mai sus sunt implementate în principal prin Documentul de Politică Industrială (DPI) a României, precum şi prin Cadrul Strategic Naţional de Referinta. Creşterea competitivităţii economice şi dezvoltarea economiei bazate pe cunoaştere reprezinta coordonatele esentiale ale programării strategice.
Atlasul Teritorial al României a fost conceput ca un instrument de analiză contextuală a realităţilor teritoriale româneşti în scopul asistării deciziilor politice şi administrative
.

În ceea ce priveşte potenţialul economic al Romaniei (dinamica şi funcţionalitatea), interpretarea datelor ia in considerare valorile Indicelui de Potenţial Competitiv (IPC) la nivel teritorial NUTS 3 (IPC este construit ca un indice compozit al valorilor PIB/loc., Exporturi/populaţie ocupată şi Indicele de dezvoltare tehnologică. Acest din urmă indicator este la rândul lui compus din 4 sub-indicatori în funcţie de nivelul de tehnologie al exporturilor). 


Media pe ţară a IPC este de 0,31, dar se observa un aspect mozaicat al repartiţiei acestui indice pe intreg teritoriul tarii. Analiza repartiţiei valorilor IPC permite să se constate (1) o axă a judeţelor cu valori mari ale Indicelui de Potenţial Competitiv, ce străbate aproape pe diagonală ţara şi se suprapune celei mai complete infrastructuri din România (drumuri europene, naţionale, căi ferate, aeroporturi) şi (2) un aspect mozaicat al repartiţiei acestui indice ce se suprapune părţii de vest, centru şi sud. Estul ţării se caracterizează printr-o repartiţie omogenă a valorilor, fapt ce se traduce în peisajul performanţei economice printr-o incapacitate de valorificare judicioasă a capitalului natural şi antropic (transfer scăzut de tehnologie, capital redus, limitări în aria de polarizare a oraşelor moldovene).


România participă la competiţia internaţională de pe o poziţie care a evoluat în general modest faţă de noile ţări membre UE din Europa de Est, dar care, totuşi, nu a însemnat paşi înapoi faţă de declinul primului deceniu după 1989. În planul politicii, este de remarcat anvergura strategică a iniţiativelor, însă pe fondul lipsei coordonării instituţionale în domeniul competitivităţii. Se recunoaşte o dezvoltare insuficientă a reţelelor şi structurilor de coordonare în vederea susţinerii unei abordări integrate pentru implementarea eficientă a politicilor
.

România este parte a unui spaţiu economic caracterizat prin diferenţe considerabile de performanţă economică, de regulă la un nivel mai scăzut pe măsură ce deplasarea are loc de la vest la estul Europei. O politică în favoarea avansului competitiv trebuie să facă faţă provocărilor care provin atât din nevoia de a reduce disparităţile faţă de ţările mai dezvoltate, cât şi din nevoia de a valorifica mai bine actualul potenţial economic. Masurile se concentrează pe ajustarea intervenţiilor de politică publică la o scară/arie de intervenţie variabilă din punct de vedere geografic; creşterea rolului complementar jucat de măsurile de intervenţii private şi ale comunităţilor locale în dezvoltarea capacităţii de programare, stabilirea unui sistem naţional/regional de evaluare a potenţialului competitiv.
La nivelul UE, mai ales în recomandările Consiliului pentru acordarea fondurilor structurale (Council 2006) sau în cele privind adoptarea strategiei Europa 2020, se recunoaşte ca element cheie al oricăror programări crearea unei sinergii între politicile de coeziune, politicile de cercetare şi cele de creştere a competitivităţii.

În ceea ce priveşte valorificarea tehnologiei în activitatea productivă, analiza a arătat predominanţa exporturilor de tehnologie medie (ETM) (68% din total exporturi), urmate de cele de joasă tehnologie (EJT) (30% din total) şi de exporturile de tehnologie înaltă (ETI), cu o pondere de numai 1,5% din totalul exporturilor. Analizând distribuţia pe categorii de exporturi la nivelul fiecărui judeţ, se poate observa că pentru mai mult de jumătate dintre acestea, ponderea exporturilor de tehnologie medie depăşeşte 50% din total, ajungând până la 96,13% în cazul judeţului Galaţi. Totuşi, pentru niciun judeţ, valorile exporturilor de tehnologie înaltă nu depăşesc 10% din total, activitatea economică fiind valorificată în special prin exporturile de tehnologie joasă.

Analiza datelor statistice existente, pe anul 2010, pentru Romania, in comparatie cu cu cele existente la nivel european
 a pus in evidenta nivelul la care se afla Romania in domeniul cercetarii, dezvoltarii si tehnologiei.

In anul 2010, criza economica a afectat profund domeniul cercetării în România, alocările totale pentru cercetare, din fonduri publice, fiind de aproximativ 1,64 miliarde lei, ceea ce a reprezentat o creştere cu 8,6% faţă de anul 2009 (1,53 miliarde lei), însă doar o revenire la valori apropiate anului 2008, şi mult sub nivelul planificat la lansarea Planului Naţional de Cercetare-Dezvoltare şi Inovare 2007-2013, de circa 4 miliarde lei. Urmare a lansării Strategiei Europa 2020, în anul 2010 a fost inițiat in Romania, noul Program Naţional de Reforme 2011-2013, care include ținta de 2% din PIB pentru investiții în cercetare. 
Raportul „Innovation Unionn Scoreboard” (IUS) pe anul 2010  indică România în ultima grupă, cea a inovatorilor modești, alături de Bulgaria, Letonia și Lituania. 
Scorul inovării, pentru țara noastră, a fost în scădere față de anul trecut, de la de 0,256 la 0,237, reprezentând mai puțin de jumătate față din media UE 27, care este 0,516. Grupul țărilor cu performanțe deosebite este format din Suedia, Danemarca, Finlanda, și Germania. 

Comparativ cu media UE 27, situația unor indicatori relevanți pentru capacitatea și rezultatele sistemului de cercetare, dezvoltare, inovatie (CDI) este următoarea (anul 2009)
: 
• Ponderea cercetatorilor în total populație ocupată este de 5,6%o în România, față de 7,3%o UE 27. 

• Ponderea angajaților în activități CD, în total populație ocupată este de 6,7% în România, față de 11,7%o UE 27. 

• Ponderea personalului9 lucrând în domenii ST, în total populatie ocupată este de 24,1% în România, față de 40,1% UE 27. 

• Ponderea angajaților în activități (servicii și producție) cu aport intensiv de cunoaștere în total populatie ocupată este de 6,16% în România, față de 13,03% UE 27. 

• Ponderea exporturilor produselor de medie și înalta tehnologie (M&IT), în total exporturi este de 50,14% în România, față de 47,36% UE 27. 

• Ponderea exporturilor de servicii cu aport intensiv de cunoastere, în total exporturi servicii 44,91% în România, față de 49,43% UE 27.

Detalierea se face pe grupe de indicatori IUS, pe cele trei grupe de indicatori reprezentativi, conform Innovation Union Scoreboard, 2010: indicatori de intrare, indicatori de activitate a intreprinderilor, și indicatori de iesire. Acestia indică, in general,  valori semnificativ mai mici pentru România, comparativ cu media UE 27.

De exemplu, indicatorii de intrare referitori la „resurse umane” (care indică disponibilitatea resurselor educate şi calificate: tineri cu nivel de educație secundar, populație cu nivel de educație terțiar), arata, conform clasificării UNESCO
, ca România este pe locul 26, în pierdere un loc față de anul precedent. 

Referitor la  indicatorul „Sprijin financiar şi logistic” (Finance and Support - F&S), care reflecta mărimea cheltuielilor publice in domeniul cercetarii si dezvoltarii, România se situează pe locul 22, în progres cinci locuri față de anul precedent. Contributia sectorului privat este foarte redusă fată de media UE 27, anume 0,19% Romania fata de 1,25% UE, fiecare raportata la PIB-ul corespunzator, ceea ce indică faptul că cercetarea de firmă este slabă, sectorul afacerilor fiind incomplet restructurat şi insuficient motivat, instrumentul capitalului de risc fiind putin utilizat.


Se remarcă faptul că România are o rată de succes a participării situată sub media la nivel European, de 22,47% (cu valorile 14,4% pentru 2008, 14,5% pentru 2009 şi 14,9% pentru 2010). În termeni financiari, indicatorul de performanţă “rată de succes” este situat mult sub media la nivel European, de 20,94% (cu valorile 9,27% pentru 2008, 7,9% pentru 2009 şi 9,33% pentru 2010). Este de remarcat faptul că sunt domenii în care rata de succes a participării din România este comparabilă cu media europeană. Menționam primele 10 domenii: Research Infrastructures,  Regions of Knowledge, Nanosciences, Nanotechnologies, Materials and new Production Technologies, Research Potential, Socio-economic sciences and Humanities, Environment (including Climate Change), Research for the benefit of SMEs , Nuclear Fission and Radiation Protection, Marie-Curie Actions, Health .

Participarea Romaniei la iniţiative şi organisme CDI europene 
Statisticile participării României la programul cadru PC 7 
La nivelul anului 2010, Comisia Europeană finanța 9073 de proiecte, cu 50366 participanți, din care Romania participa în 371 proiecte, reprezentând 4,08% din total, cu 469 participanți. Contribuția Comisiei Europene pentru toți cei 50366 participanți este de 15,809 mld. €, din care, celor 469 participanți români revin 62,529 mil. €. Distribuţia numărului de contracte (în care România este implicată) pe programe şi teme, precum şi valoarea contribuţiei CE arată astfel: 

 COOPERARE, 240 de contracte, contribuţie CE 41,68 mil. €. 

 OAMENI, 22 de contracte, contribuţie CE 3,23 mil. €. 

 CAPACITATI, 95 de contracte, contribuţie CE 16,29 mil. €. 

 IDEI, 1 contract, contributie CE 367 mii €. 

 EURATOM 13 de contracte, contribuţie CE 

13 de contracte, contribuţie CE 986 mii €. 

În luna martie 2010 a fost lansat Portalul EURAXESS România, în varianta bilingvă RO-EN (www.euraxess.ro), extensia națională a Portalului EURAXESS – Researchers in motion, care este o inițiativă comună a Comisiei Europene si a tărilor participante în programele de cercetare din Uniunea Europeană. Portalul EURAXESS România vine în sprijinul cercetătorilor români si din străinătate care se află în căutarea unui loc de muncă în domeniul cercetării științifice în România, iar centrele servicii EURAXESS oferă asistentă gratuită și personalizată tuturor cercetătorilor aflați în miscare și familiilor acestora, care doresc consiliere în problemele referitoare la relocarea dincolo de granițe.

Proiectul European ELI –Extreme Light Infrastructure 
În cadrul proiectului european ELI – Extreme Light Infrastructure, Infrastructură pentru Lumină Intensă - echipele de specialiști ai Institutelor Naționale de Cercetare în fizică de la Măgurele, împreună cu peste o sută de specialiști în lasere de mare putere şi în fizică nucleară din 30 de mari institute de cercetare din Europa şi din întreaga lume, au finalizat în aprilie 2010 Cartea Albă a celui mai important dintre cei trei piloni ai ELI, care urmează să fie construit în România, la București-Măgurele: ELI - NUCLEAR PHYSICS (www.eli-np.ro). Pilonul de fizică nucleară al ELI aduce împreună la Măgurele cel mai puternic laser şi cel mai performant fascicul gamma din lume, permiţând cercetătorilor din România și din celelalte țări participante la Proiect, explorarea sistematică pentru prima oară a interactiei laserilor de mare putere cu materia si a reactiilor foto-nucleare.

Centrul de Cercetare în domeniul Antiprotonilor şi al Ionilor în Europa (Centrul FAIR)

Pe 11 februarie 2010, la Geneva s-a semnat Acordul dintre România şi Organizaţia Europeană pentru Cercetări Nucleare (CERN) privind statutul de candidat pentru aderarea la CERN, în baza Memorandumului nr. 13807 din 29.12.2009. Cele 9 proiecte românesti de colaborare cu CERN, finanţate în 2010, au fost evaluate si apreciate pozitiv de către experţii internaţionali care au propus si o schemă de finanţare.

Asociația EURATOM – MEdCTS Romania în 2010 
Asociatia EURATOM – MEdCTS Romania a participat in anul 2010 la principalele activități de cercetare în domeniul fuziunii termonucleare controlate, conduse de Comisia Europeană, prin Directoratul General Cercetare DGJ Energie (EURATOM), Acordul European pentru Dezvoltarea Fuziunii (EFDA), prin “Close Support Unit” din orasul Garching, Germania, “Close Support Unit” din orasul Culham, Anglia si “Joint Instalatia Tokamak Europeana“ (JET) prin “EFDA Close Support Unit din Culham“. A rezultat un total de 38 angajamente contractuale cu Comisia, EFDA si EFDA-JET.

Fusion for Energy (F4E) 
În cadrul proiectului de construcţie al „International Thermonuclear Experimental Reactor” (ITER) la Cadarache, în Franţa, de către un consorţiu format de Uniunea Europeană, SUA, Japonia, Federaţia Rusă, China, India, Corea de Sud, ca soluţie strategică pentru problemele energetice ale societăţii umane, Comisia Europeană a înfiinţat agenţia „European Joint Undertaking for ITER and the Development of Fusion Energy” (pe scurt Agenţia Europeană „Fusion for Energy-F4E”). 

Scopul programului F4E-RO este să fructifice oportunităţile de participare a unităţilor de cercetare dezvoltare şi inovare româneşti la proiecte în cadrul F4E. Programul susţine la nivel naţional proiecte de cercetare-dezvoltare ale instituţiilor sau consorţiilor româneşti participante la competiţiile lansate de agenţia F4E, proiecte care au fost în prealabil selectate pentru finanţare europeană în urma evaluării internaţionale. Proiectul românesc din cadrul programului F4E, finanţat în 2010, s-a desfăşurat în bune condiţii.

Conform deciziei Consiliului Agentiei Spatiale Europene (ESA) din 16 decembrie 2010, Romania a fost acceptata in unanimitate ca al 19-lea membru cu drepturi depline al Agenţia Spaţială Europeană (ESA). Statutul de stat membru cu drepturi depline al ESA permite accesul organizatiilor din Romania la toate programele derulate, aceasta constituind un important transfer de tehnologie. Apartenenta Romaniei la ESA conduce la importante garantii atat pentru nivelul cercetarii-dezvoltarii, dar si pentru industria nationala de inalta tehnologie. Accesul direct la sistemele spatiale ESA va permite dezvoltarea aplicatiilor spatiale pentru agricultura, mediu.

Participarea României la Infrastructura de cercetare Pan-Europeană KM3NeT 
KM3NeT este unul din cele 9 proiecte ESFRI la care România participă. KM3NeT constă într-un detector de volum mare pentru înregistrarea neutrinilor, ce urmează a fi instalat în Marea Mediterană. România participă la KM3NeT prin Institutul de Ştiinte Spaţiale (ISS) de la Măgurele, în timp ce ANCS este reprezentată în Administrative Standing Committee al proiectului pregătitor.

Participarea României la COST16 (Cadrul European de Cooperare Ştiinţifică şi Tehnică) 

Misiunea declarată a COST este de a consolida Europa în domeniile cercetării ştiinţifice şi tehnologice prin susţinerea cooperării europene şi a interacţiunii cercetătorilor europeni, prin coordonarea la nivel european a cercetărilor realizate pe plan naţional. Autoritatea Naţională pentru Cercetare Ştiinţifică sprijină participarea românească la Acţiunile COST fără un buget dedicat, regula de participare fiind finanţarea prin intermediul programelor naţionale. În cadrul COST se află în prezent în desfășurare 259 de acţiuni pe toate cele 9 domenii prioritare, România participând activ în 134 dintre acestea. Cea mai bună reprezentare a României este la domeniul FA “Food and agriculture”.

Participarea României la Iniţiative Tehnologice Comune (JTI) 
In aceasta perioada s-a realizat intensificărea cooperării între sectorul public şi cel privat prin susţinerea participării entităţilor româneşti la iniţiativele tehnologice comune existente, finanţate de Comisia Europeană din bugetul Programuluui Cooperare - PC7. În acest sens, prin Decizia Preşedintelui ANCS nr.19900/2010 a fost creat un nou instrument de finanţare la Programul Parteneriate, ce precizează termenii şi condiţiile de participare dar şi plafoanele de co-finanţare şi bugetele alocate pentru entităţile româneşti participante la activităţile întreprinderilor comune Clean Sky (aeronautică), ENIAC (nanotehnologii), Fuel Cells (energie), ARTEMIS (sisteme de calcul) şi IMI (sănătate). 

Participarea României la acţiunile JRC17 
România colaborează cu JRC în cadrul a 8 acorduri de colaborare (in teme cum ar fi: nano/micro modele pentru aplicaţii în domeniul medicinii si al mediului, schimb de date radiologice şi schimb de informaţii în situaţii de urgenţă), 10 reţele instituţionale (pe teme cum ar fi: metrologie în chimie, emisii de neutron, răspuns la situaţiile de urgenţă, radioactivitate şi performanţa combustibililor) şi 36 proiecte de cercetare desfasurate in programele cadru ale Uniunii Europene, din care 32 proiecte PC7 (pe teme cum ar fi: nanomateriale, biodiversitate, celule de combustie, inginerie seismica, oceanografie, managementul situaţiilor de criză, securitate cibernetica, date nucleare, sensori de la distanta, schimbari climatice, fuziune nucleară) şi 4 proiecte PC6 (pe teme cum ar fi: impactul uman asupra climei, protecţia solului, evaluarea sistemelor de coastă şi cercetare marină). În cadrul colaborărilor cu JRC menţionate, România participă cu cel puţin 63 de organizaţii partenere, printre care se numără Autoritatea Română pentru Activităţi Nucleare, Institutul de Cercetări Nucleare, Institutul de Fizică şi Inginerie Nucleară “Horia Hulubei”, Institutul de Geodinamică al Academiei Române, Institutul de Geologie, Institutul Naţional

Participarea României la programul EUROSTARS 
În anul 2010 s-au anunţat rezultatele evaluării celui de-al 5-lea apel al programului Eurostars, încheiat în martie 2010. Astfel, România a avut 14 propuneri de proiecte, dintre care 11 eligibile, la 5 dintre ele ca şi coordonator, iar în final au fost acceptate pentru finanţare două propuneri în domeniul ICT din care 1 cu coordonator român, cu menţiunea că acestea sunt evaluate internaţional şi sunt cofinanţate cu 25% de către CE. La următorul apel din noiembrie 2010, care este în curs de evaluare a propunerilor, România a participat cu 19 propuneri de proiecte. 

Participarea României la programul EUREKA 
În cadrul programului EUREKA, au fost finanţate 14 proiecte tradiţionale în domeniile ICT, textile-pielărie, alimentaţie, bio-materiale, sănătate, tehnologii. Alte 3 proiecte vor primi statutul de proiecte Eureka și vor fi finanţate începând din 2011; de asemenea, au fost finanţate şi 3 proiecte Eureka de tip cluster (în clusterele CELTIC şi ITEA2).

La nivel regional

Proiectul Black Sea ERA-NET este un proiect de tip ERA-NET, finanţat în cadrul PC7, în care ANCS este partener. Proiectul Black Sea ERA-NET este implementat de un consorţiu format din 17 instituţii guvernamentale din 13 ţări din proximitatea Mării Negre: Armenia, Azerbaidjan, Bulgaria, Franţa, Germania, Italia, Malta, Georgia, Grecia, Republica Moldova, România, Turcia, Ucraina, precum şi de o organizaţie internaţională din regiunea extinsă a Mării Negre, Centrul Internaţional de Studii pentru Marea Neagră. Unitatea Executivă pentru Finanţarea Învăţământului Superior a Cercetării, Dezvoltării şi Inovării (UEFISCDI) din România este coordonatorul acestui proiect. Obiectivul său este de a dezvolta şi întări cooperarea şi coordonarea programelor naţionale şi regionale de cercetare în zona Mării Negre. În cadrul proiectului a fost lansată o competiţie pentru propuneri de proiecte trans-naţionale, cele două domenii convenite în cadrul consorţiului fiind: „Climă şi Mediu” şi „Energie”. 

Proiectul PC7 «Discover Europe» este derulat de un consortiu din care fac parte Institutul de Chimie Macromoleculara “Petru Poni” Iași, ANCS, Cité internationale universitaire de Paris – Franta, Institutul pentru Cercetare Tehnologica Fundamentala- Polonia, și Universitatea Tehnică Sofia-Bulgaria. Proiectul îşi propune stimularea cooperării între centrele de mobilitate din țările partenere, având ca invitați și reprezentanți EURAXESS din Polonia (Insitutul pentru Cercetare Tehnologica Fundamentala), Serbia (Universitatea din Nis), Bulgaria (Universitatea Tehnica Sofia), precum și Academia de Științe din Republica Moldova, conform activităților prevăzute în proiect.

Participarea României la târguri şi expoziţii internaţionale in anul 2010

Al 38-lea Salon Internaţional de Invenţii de la Geneva – Elveţia, cel mai prestigios eveniment la nivel mondial în domeniul inventicii. care a reunit 785 de expozanţi provenind din 45 ţări de pe 5 continente. În componenţa Juriul Internaţional al Salonului au fost prezenţi trei reprezentanţi din România. La standul României au fost prezentate 46 de invenţii care au înregistrat rezultatele: 24 medalii de aur, 15 medalii de argint, 8 medalii de bronz, și 11 premii speciale. 

Salonul Internaţional de Inovaţii şi Investiţii de la Moscova, ediţia a X-a la care România a prezentat 20 invenţii, cu adresabilitate către piaţă, având în vedere orientarea salonului către zona de investiţii. Rezultatele obtinute de România sunt următoarele: 8 medalii de aur, 9 medalii de argint, 3 medalii de bronz, 7 premii speciale. 

Salonul Internaţional Idei - Invenţii – Noi Produse din Germania – “iENA 2010” la care  România, prin inventatorii săi, a obţinut următorul palmares: 14 premii acordate de către organizatorii Salonului iENA 2010, o medalie de aur - Procedeu si instalatie pentru producerea de biogaz din deseuri municipale biodegradabile cu reținerea CO2 (titulari de brevet - SC SAVPROD SRL, Universitatea Politehnica Timișoara, SC COLTERM SA), 8 medalii de argint, 5 medalii de bronz, și 10 Premii Speciale acordate de către Oficiul de Brevete din Macedonia, Iran, Taiwan şi de către Oficiul de Brevete din Turcia.
La cea de-a 59-a ediţie a Concursului internaţional Bruxelles–EUREKA – Belgia, organizat în cadrul Salonului INNOVA, România a prezentat 40 de invenţii noi, obtinand 17 medalii de aur, 18 medalii de argint, 5 de medalii bronz, și 16 premii speciale.
PROGRAME DE COOPERARE INTERREGIONALĂ
PROGRAMUL DE COOPERARE TRANSFRONTALIERA

ROMÂNIA – BULGARIA - 2007-2013 –

http://www.infocooperare.ro/Files/RO-BG%20CBC%20Programme%202007-2013%20prop%20oficiala%20reviz.pdf
ROMANIA – SERBIA  - IPA CROSS-BORDER COOPERATION  PROGRAMME

http://www.infocooperare.ro/Files/Ro_Se_ian09_2009327160437.doc
PROGRAMUL OPERAŢIONAL COMUN ROMÂNIA-UCRAINA-REPUBLICA MOLDOVA - 2007-2013

http://www.infocooperare.ro/Files/Programul%20Operational%20Comun%20%20ro_2010928502562.doc
Black Sea Basin - Joint Operational Programme - 2007-2013

http://www.infocooperare.ro/Files/Annex%20OP%20adopted%20final_2009471423626.doc
PROGRAMUL DE COOPERARE TRANSFRONTALIERA UNGARIA-ROMÂNIA, 2007-2013

http://www.infocooperare.ro/Files/Programul%20de%20Cooperare%20Transfrontaliera%20Ungaria-R.pdf
PROGRAMUL DE COOPERARE TRANSFRONTALIERĂ UNGARIA – SLOVACIA – ROMÂNIA – UCRAINA - 2007 – 2013

http://www.infocooperare.ro/Files/POC%20HU%20SK%20RO%20UA%20romana%20aprobare%20Guv%20%20august%20_2008.doc
South East Europe (SEE) - 
http://www.infocooperare.ro/Files/SEE%20programme%20-%20approved_2008214746585.pdf
Interregional Cooperation Programme

INTERREG IVC - 
http://www.infocooperare.ro/Files/Program%20Operational_2009330147671.pdf

The Urban Development Network

Programme URBACT II

http://www.infocooperare.ro/Files/Program%20operational%20URBACT%20II_2007126816311.pdf

